AIE วิ่ง 3 วันพุ่ง 19% ลุ้นอานิสงส์ “คลายล็อก” หนุนดีมานด์น้ำมันเพิ่ม
AIE บวกยาว 3 วันพุ่งอีก 3% รับอานิสงส์ “คลายล็อก” หนุนดีมานด์น้ำมันเพิ่ม โดยล่าสุดอยู่ที่ระดับ 1.52 บาท บวก 0.04 บาท หรือ 2.70% ด้วยมูลค่าการซื้อขาย 439.33 ล้านบาท
27 ส.ค. 2564

ผู้สื่อข่าวรายงานว่า ราคาหุ้น บริษัท เอไอ เอนเนอร์จี จำกัด (มหาชน) หรือ AIE ณ เวลา 15.33 น. อยู่ที่ระดับ 1.52 บาท บวก 0.04 บาท หรือ 2.70% สูงสุดที่ระดับ 1.57 บาท ต่ำสุดที่ระดับ 1.446 บาท ด้วยมูลค่าการซื้อขาย 439.33 ล้านบาท

โดยราคาหุ้น AIE ปรับตัวเพิ่มขึ้นมา 3 วันติด นับตั้งแต่ราคาปิดที่ระดับ 1.28 บาท เมื่อวันที่ 24 ส.ค.64 คิดเป็นการปรับตัวเพิ่มขึ้น 0.24 บาท หรือ 18.75%
ทั้งนี้ นักลงทุนยังคงเข้าซื้อเก็งกำไรอย่างต่อเนื่องหลังคาดการณ์ว่าผลประกอบการในช่วงครึ่งปีหลัง 2564 จะมีการเติบโตมากกว่าในช่วงครึ่งปีแรก เนื่องจากสถานการณ์ โควิด-19 ที่จะเริ่มคลี่คลาย จากการฉีดวัคซีนที่ครอบคลุม และมาตรการผ่อนคลายของรัฐบาลที่ทยอยออกมาเพิ่มมากขึ้นก็จะช่วยให้ปริมาณในการใช้น้ำมันเพิ่มขึ้นตามไปด้วย